Jelena Khrustaljova

Jelena Vladimirovna Khrustaljova (russisk: Елена Владимировна Хрусталёва; født 28. september 1980 i Krasnojarsk) er en russisk, belarusisk og kasakhstansk tidligere skiskytter.

Under OL i Vancouver 2010 tok hun sølv på normaldistansen bak norske Tora Berger. Khrustaljova skjøt fire fulle hus og gjorde et godt løp med et tidlig startnummer. Det var hennes eneste medalje i et internasjonalt mesterskap på elitenivå, og også hennes eneste pallplassering i verdenscupen.

Hun hadde ellers to sjetteplasser som sitt beste resultat i verdenscupen og et av dem ble prestert under VM i Pyeongchang i 2009. Hun har også tatt fem gullmedaljer i europamesterskap og to gull i asiamesterskap.

 Karriere 
Khrustaljova gjorde sin internasjonale debut for Russland under Junioreuropamesterskapet i 2000, hvor hun tok gull på normaldistansen foran norske Tora Berger. Hun var også ankermann på det russiske laget som vant stafetten. Under juniorverdensmesterskapet samme år tok hun sølv på jaktstarten og hun var med på å ta sølv på stafetten.

Khrustaljova konkurrerte for Belarus fra og med sesongen 2001/02. Samtidig debuterte hun i verdenscupen med en 36.-plass på sprinten i Hochfilzen. Hun tok sine første verdenscuppoeng med en 24.-plass på sprinten i Ruhpolding i 2002. Samme sesong tok hun sin første topp-ti plassering i verdenscupen, en sjuendeplass på normaldistansen i Antholz. På jaktstarten i samme verdenscuprunde tok hun sin beste plassering i verdenscupen, en sjetteplass.

Hun deltok i OL i Salt Lake City i 2002, og det var hennes første store mesterskap. Selv om det var mindre enn en måned etter rennene i Antholz, greide hun ikke å oppnå lignende plasseringer. Hun endte opp med en 33.-plass på sprinten, en 30.-plass på jaktstarten og hun gikk ankeretappen for det belarusiske laget som ble nummer sju på stafetten.

Etter OL tok det nesten fire år før hun gikk verdenscuprenn igjen, men i denne perioden gikk hun mange europacuprenn for Russland og hun tok blant annet tre gull i europamesterskap. Hennes beste resultat i et vanlig europacuprenn er imidlertid bare en andreplass. Da hun var tilbake i verdenscupen i desember 2006, konkurrerte hun for Kasakhstan. I comeback-sesongen 2006/07 ble hun nummer 82 i verdenscupen sammenlagt etter middelmådige plasseringer.

I den påfølgende sesongen ble hun nummer 52 og i sesongen 2008/09 ble hun nummer 51. Hun oppnådde flere topp-20 plasseringer, og under VM i Pyeongchang i 2009 tok hun sitt beste resultat i mesterskapssammenheng, en sjetteplass på normaldistansen. Med fire fulle hus greide hun å kopiere sitt karrierebeste i verdenscupen fra Antholz i 2002. Under OL 2010 tok hun sølv på normaldistansen.

 Meritter 

 Olympiske leker 
KonkurranseNormaldistanseSprintJaktstartFellesstartStafettMixed stafett2002 Salt Lake City — 33.-plass 30.-plass — 7.-plass —2010 Vancouver Sølv 5.-plass 11.-plass — — —

 Verdensmesterskap 
KonkurranseNormaldistanseSprintJaktstartFellesstartStafettMixed stafett2008 Östersund  41.-plass 27.-plass 44.-plass — 13.-plass —2009 Pyeongchang  6.-plass 38.-plass 46.-plass 29.-plass 18.-plass —

 Europamesterskap 
KonkurranseNormaldistanseSprintJaktstartFellesstartStafettMixed stafett2000 Zakopane-KościeliskoGull 25.-plass 19.-plass —Gull —2002 Kontiolax  19.-plass 30.-plass 27.-plass — 6.-plass —2003 Forni Avoltri   Gull — — —Gull —2005 Novosibirsk   — — — —Gull —

 Juniorverdensmesterskap 
KonkurranseNormaldistanseSprintJaktstartFellesstartStafettMixed stafett2000 Hochfilzen  4.-plass 4.-plassSølv —Sølv —

 Referanser 

 Eksterne lenker 


Kategori:Russiske skiskyttere
Kategori:Belarusiske skiskyttere
Kategori:Kasakhstanske skiskyttere
Kategori:Olympiske sølvmedaljevinnere for Kasakhstan
Kategori:Medaljevinnere under Vinter-OL 2010
Kategori:Deltakere for Kasakhstan under Vinter-OL 2010
Kategori:Skiskyttere under Vinter-OL 2010
Kategori:Deltakere for Kasakhstan under Vinter-OL 2014
Kategori:Skiskyttere under Vinter-OL 2014
Kategori:Personer fra Krasnojarsk
Kategori:Fødsler i 1980
Kategori:Deltakere under VM i skiskyting 2008
Kategori:Deltakere under VM i skiskyting 2009
Kategori:Deltakere under VM i skiskyting 2011
Kategori:Deltakere under VM i skiskyting 2012
Kategori:Deltakere under VM i skiskyting 2013